CELEX: 32021R1370
Language: fi
Date: 2021-08-06 00:00:00
Title: Komission täytäntöönpanoasetus (EU) 2021/1370, annettu 6 päivänä elokuuta 2021, tiettyjen tavaroiden luokittelusta yhdistettyyn nimikkeistöön

17.8.2021   
               
               
                  FI
               
               
                  Euroopan unionin virallinen lehti
               
               
                  L 294/11
               
            
         KOMISSION TÄYTÄNTÖÖNPANOASETUS (EU) 2021/1370,
         annettu 6 päivänä elokuuta 2021,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä elokuuta 2021.
            
               
                  Komission puolesta
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Kevyestä kudotusta tekstiilikankaasta (100 % polyesterikuituja) valmistettu litteä suorakulmainen tavara (mitat noin 2,50 m × 2,50 m), joka on toiselta puolelta päällystetty paljain silmin havaitsemattomalla muovilla (PVC) ja jonka kolmen sivun reunoihin on ommeltu vetoketjut telttaan kiinnittämiseksi.
                        Pakkauksessa olevien tietojen perusteella tavara esitetään tullille teltan sivuseinänä. Se tuodaan sellaisenaan (ilman kattoa, muita seiniä ja tukirakennetta).
                     
                     
                        6307 90 98 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XI jakson 7 huomautuksen f alakohdan sekä CN-koodien 6307 , 6307 90  ja 6307 90 98  nimiketekstien mukaisesti.
                        Tavaraa ei voida luokitella CN-koodin 6306 12 00  tavarapeitteeksi, koska tavarapeitteet on yleensä valmistettu raskaasta kankaasta ja niitä käytetään suojaamaan tavaroita huonolta säältä (ks. myös harmonoidun järjestelmän selitykset, nimike 6306 , 1 kappale). Tavaraan ommellut vetoketjut ja kevyt materiaali osoittavat, että tavara ei sovellu eikä sitä ole tarkoitettu käytettäväksi CN-koodin 6306 12 00  tavarapeitteenä.
                        Tavaraa ei myöskään voida luokitella CN-koodin 6306 22 00  teltaksi, koska tavaralla ei sen objektiivisten ominaisuuksien vuoksi ole 2 yleisen tulkintasäännön a alakohdassa tarkoitettua täydellisen tavaran (teltan) olennaista luonnetta. Sen objektiivisista ominaisuuksista ei myöskään käy ilmi, käytetäänkö tavaraa teltan, puutarhakatoksen tai jonkin muun tuotteen osana.
                        Nimikkeeseen 6307  kuuluvat mistä tahansa tekstiilikankaasta valmistetut muut sovitetut tavarat, jos ne eivät kuulu XI jakson muihin nimikkeisiin. Siihen kuuluvat myös muut sovitetut tasomaiset suojakankaat kuin nimikkeen 6306  tavarapeitteet ja teltanpohjat (ks. myös harmonoidun järjestelmän selitykset, nimike 6307 , ensimmäinen kappale ja toisen kappaleen 8 kohta).
                        Sen vuoksi tavara on luokiteltava CN-koodin 6307 90 98  muuksi sovitetuksi tavaraksi.